Brendan Peyper se nuwe album loop oop - Brendan Peyper | Brendan Peyper
Brendan Peyper se nuwe album loop oop
Musiekvideo tref met 1 miljoen kyke
Published by Arithmus at May 8, 2017
Brendan Peyper wys waarom hy een van Suid-Afrika se mees in-aanvraag kunstenaars is met sy blinknuwe album, Hy Loop Oop – ’n album wat pols met lekkerkry en hom deur niks sal laat stuit nie!
Brendan het landwyd opslae gemaak en aanhangers oorgewen met ’n stem wat knieë lam kan sing, energiebelaaide ritmes en ’n ryk vermenging pop- en countryklanke met ’n sterk akoestiese ondertoon.
Van danssnitte soos Hy Loop Oop, Vanaand Sê Ek Net Ja, en Net ’n Bietjie, tot twosteps soos Ek Gee Jou My Woord, regdeur tot by rustiger snitte soos Twee Is Beter As Een, Jou Mond Is In Die Pad en Sal Jy My Vergewe is hierdie album een wat aan ’n wye verskeidenheid musieksmake sal voorsien en jou nie vir soveel as een snit sonder ’n glimlag op jou gesig sal laat nie.
Uitstekend verwerkte dekweergawes van Laurika Rauch se Stille Waters en Province Medley is ook by die album ingesluit – een ’n rustige en sielvolle laaste dans propvol verlange, die ander ’n voetstamp-lekker keurspel van die saamsing-treffers Province Province Die Currie Cup Kom Weer, Suikerbos, Hier’s Ek Weer en Loslappie.
’n Verdere hoogtepunt van hierdie album is In Silhouette Saam Met My, Brendan se duet met Franja du Plessis, waar twee van die land se gunsteling jong stemme verenig in ’n snit wat jou – hart, kop, voete en al – dansvloer toe sal sleep!
Klik hier om die album te koop op iTunes.
Brendan weer op die Krone-verhoog
Tweets by BrendanPeyper
Hi Julle! As jy op hoogte wil bly van my musiekloopbaan, meer wil uitvind oor kompetisies, spesiale aanbiedinge en eksklusiewe nuus, kan jy gerus nou by my nuusbrief aansluit.
Deur aan te sluit stem jy ook in om promosie materiaal te ontvang.
© 2020 Brendan Peyper. Alle regte voorbehou. Digitale Projekbestuur deur Lightspeed Digital Media.